Ole Sohn (SF), 2005-10-05:
Jeg synes, det er en meget interessant debat, særlig i lyset af, at statsministeren har understreget over for os alle sammen, at vi skal have en god tone i debatten.
Derfor kan det godt være lidt forunderligt, at ministeren nu siger, at der skal gribes hårdere ind over for AF, og at a-kasserne skal understrege, at de ledige har pligt til at stå til rådighed på arbejdsmarkedet.
Det har de haft, så lang tid vi har haft a-kasse-lovgivningen, deri er der intet nyt.
Man kunne måske godt have forestillet sig, at når ministeren hører et indslag i tv, så spørger han: Er det nu også rigtigt, fordi det bliver sagt i tv?
Kunne det være, fordi virksomheden måske ikke er en af de bedste, måske ikke opfylder alle regler?
Det kunne da være det ene, man lige skulle undersøge.
Det andet er, at nok er der ledig arbejdskraft, men faktisk kræver det altså også nogle kvalifikationer at kunne gøre rent.
Har ministeren sørget for, at der er tilstrækkeligt med økonomiske midler til at sikre, at arbejdsløse kan få de kurser, der er nødvendige for at kvalificere dem til det job at gøre rent?
Der findes faktisk ikke et ufaglært job i Danmark, der ikke kræver en vis form for kurser.
Så der er sådan set også nogle andre parametre, som ministeren måske kunne have taget ind i overvejelserne, nemlig om det er regeringen, der måske ikke understøtter mobiliteten på arbejdsmarkedet godt nok.
Nu er konjunkturerne vendt, ledighedskøen falder dramatisk, og derfor skal vi da sørge for, at når der opstår flaskehalse, når der opstår problemer, kan vi levere de ledige hænder, der skal udfylde det job.
Det er jeg fuldstændig enig med hr. Ole Sohn i.
Derfor skal vi jo også kunne sikre, at vi har ledige, der kommer i arbejde i de job, rengøringsjob, job i andre sektorer.
Jeg forstår ikke rigtig, hvad pointen er i, at en minister ikke må tale om, at der kan være problemer her, at det skulle krænke nogen.
Hør nu her: Vi har en fælles opgave i at sørge for, at så mange som overhovedet muligt kommer i arbejde, og det er det, jeg i al beskedenhed prøver at yde mit bidrag til.
Alle er enige om, at alle eller flest muligt skal i arbejde.
Det er jo det billede, der står tilbage.
Det er derfor, vi som parlamentsmedlemmer forsøger at sige til ministeren, at man måske skulle finde ud af, om der er en årsag, hvis en konkret virksomhed ikke kan få arbejdsløse ansat.
Nu viser det sig, at der tilsyneladende ikke er nogen, der mangler arbejdskraft, men hvis det nu var tilfældet, er det måske virksomheden, der har et problem, som man skal sætte ind på at løse.
Er der manglende ressourcer i AF-systemet til at sikre den fornødne uddannelse af arbejdskraften, sådan at man ikke bare kan sige, at vi har tilstrækkeligt med ledige?
Det, der er problemet, er, at nogle gange kan der godt mangle folk til jobbene, men det er, fordi der ikke er folk med de rette kvalifikationer.
Så skal de jo opkvalificeres.
Det er derfor, at man måske særlig som minister skal se, om der er nogle årsager til, at der kan være enkelte steder, hvor man ikke kan skaffe den fornødne tilstrækkelig kvalificerede arbejdskraft, og så undersøge det frem for at udtrykke sig på en måde, som vil føles krænkende, hvis man var arbejdsløs.
Hvis det var mig, der havde været arbejdsløs i Nordjylland, så ville jeg føle mig krænket.
Der er ledige vikariater mange steder.
Samtidig er der skolelærere, der går ledige.
Vi mangler sygeplejersker overalt i Danmark.
Vi kan se, at der er nogle, der går ledige.
Inden for bygge og anlæg er man i fuld gang, og vi ser, at der er nogle ledige.
Derfor sætter vi selvfølgelig særligt ind på de områder, og det går jeg ud fra at vi er enige om, fordi det er uacceptabelt, at der er ledige job, vi ikke kan besætte, og det er selvfølgelig paradokset.
Jeg er fuldstændig enig med hr. Ole Sohn i beskrivelsen af, hvad arbejdsmarkedspolitik går ud på.
Det går jo dybest set ud på, at folk skal kunne få de kvalifikationer, der er nødvendige til de ledige stillinger.
Men jeg synes, det er lidt søgt ligesom at fremstille det, som om der ingen problemer er på det her område.
Det er det, jeg synes skyder lidt ved siden af, for det kunne jo godt være, at der var lidt rigtigt i, hvad Jonna Vall Jensen oplyser.